b"\n_START_ARTICLE_\nCasa de l'Obac (Vacarisses)\n_START_SECTION_\nDescripci\xc3\xb3\n_START_PARAGRAPH_\nEst\xc3\xa0 situada en un tur\xc3\xb3, domina tota la serralada que va prendre el nom de Serra de l'Obac. T\xc3\xa9 adossats altres cossos annexes dedicats a les feines agr\xc3\xadcoles.La masia de planta rectangular, gaireb\xc3\xa9 quadrada. La seva fisonomia recorda l'arquitectura de casal de finals del segle XVIII, la fa\xc3\xa7ana tractada amb esgrafiat i el dibuix dels emmarcaments i cantoneres amb tonalitat de color diferent a la resta de la pintura. \xc3\x89s un edifici que consta de planta baixa i dos pisos, amb una disposici\xc3\xb3 sim\xc3\xa8trica i harm\xc3\xb2nica de les obertures que en els pisos, s\xc3\xb3n balcons amb baranes de ferro. Hi ha restes d'un rellotge de sol esgrafiat i r\xc3\xa0fec poc pronunciat._NEWLINE_T\xc3\xa9 tamb\xc3\xa9 una capella particular. Una motllura en ressalt separa els registres dels pisos. Es tracta de la Capella particular del Casal de l'Obac. \xc3\x89s de planta rectangular coberta a quatre vessants i cap a la zona de la cap\xc3\xa7alera t\xc3\xa9 un eixamplament a cada costat, formant com petites capelles o cossos laterals, la qual cosa d\xc3\xb3na com a resultat un cos avan\xc3\xa7at. La fa\xc3\xa7ana principal t\xc3\xa9 una porta d'entrada rectangular d'estil classicista: pilars adossats, capitells i front\xc3\xb3 triangular al capdamunt amb motllures ressaltades. Dalt hi ha un \xc3\xb2cul de forma circular. A la part superior, s'aprecia un coronament arrodonit i ressaltat per una motllura amb decoraci\xc3\xb3 de dentellols. Damunt la cap\xc3\xa7alera, sobresurt una torre -cimbori amb teulada a quatre vessants.\n_START_SECTION_\nHist\xc3\xb2ria\n_START_PARAGRAPH_\n\xc3\x89s un casal d'antiga tradici\xc3\xb3 a la contrada, successiu de la masia de l'Obac Vell, i que va donar nom a la Serra de l'Obac."